ต้องออกตัวก่อนว่า ผมถนัดกินบะหมี่สไตล์จีนๆสักหน่อย พอเป็นแบบไทยๆแล้วต่อมรับรสอาจทำงานผิดพลาด 

เลือกไปทานวันอาทิตย์เพราะจะได้ไม่เจอปัญหาที่จอดรถ ซึ่งก็เป็นไปตามคาดหาที่จอดง่าย ภายในร้านคนแน่นแต่ยังพอมีโต๊ะว่างให้นั่งโดยไม่ต้องรอ 

ไป2คนสั่งไป3อย่าง อาหารออกไม่ช้า แม้คนจะมาก
เมนูทั้งหมดก็คือ เส้นเล็กคลุกคลิกกระดูกหมูอ่อน  บะหมี่ต้มยำหมูสับ และ เกาเหลาต้มยำพิเศษ (100บาท)

ผมทานต้มยำหมูสับ ก่อนปรุงชิมดูแล้วเค็มไปมาก เลยต้องปรุงโดยเอาน้ำจากเกาเหลามาเพิ่มแล้วก็ใส่พริกเผาเพิ่มรสเผ็ด แล้วก็ปิดเค็มกับน้ำตาลเล็กน้อย ส่วนความเปรี้ยวก็โอเคอยู่ ในส่วนของเกาเหลารู้สึกได้ชัดว่าไม่ได้เค็มเท่าชามที่เป็นบะหมี่ที่ผมสั่ง ดังนั้นไม่น่าเกิดจากน้ำซุป น่าจะมาจากการปรุงน้ำต้มยำในแต่ละชามมากกว่า 

เครื่องเคียงถือว่าใช้ได้ เทียบเคียงกับตามร้านบะหมี่ต้มยำที่มีอยู่ทั่วไป แต่จุดเด่นคงเป็นเนื้อหมูกระดูกอ่อนหรือเนื้อซี่โครงที่ทำได้นุ่มดี

ในเมื่อท้ามาก็เลยไปพิสูจน์ แต่ทำไมไม่รู้ผมกลับคิดถึง บะหมี่ต้มยำใบตำลึง เจ๊ปากหมา (เจ๊ติ๋ว)ที่แยกโนรา ตอนที่ยังไม่ย้าย ว่าอร่อยกว่ามาก 